
Tisztelt Képviselőtestület!

 Engedjék meg, hogy a Zalakarosi Közösségi Ház és Könyvtár intézmény 2022. évi értékelését pár gondolatban kifejtsem.
A Zalakarosi Közösségi Ház intézmény főállású alkalmazottainak összlétszáma 2022 év elején 5 fő volt, 1 fő igazgató, 1 fő szervező, 1 fő gondnok, 1 fő sportszervező, 1 fő informatikus. 2022. január 17-én változás történt, az év nagy részében az igazgató és szervező feladatkört egy személy látta el, akinek munkáját a nyári időszakban megbízási szerződéssel kisegítők, illetve havi 8-10 munkanapon közművelődési munkatárs segítették. 
A könyvtár iskolai és városi könyvtári funkciókat lát el, a városi könyvtár összlétszáma 0,6 fő, ebből 0,1 fő könyvtárvezető és 0,5 fő könyvtáros. 
Az intézmény jelen pillanatban 1 székhellyel rendelkezik (Civil Ház), 2 telephellyel (Könyvtár, Kertmozi), ezeken a közösségi színtereken valósítjuk meg a kulturális eseményeket, illetve programokat, próbákat. A nagyobb eseményeink átkerültek a Karos Korzó épületébe. Továbbá 1 db sportlétesítmény üzemeltetéséve1 is foglalkozik az intézmény, ahol kisebb karbantartás és működtetés a feladatunk. 
Munkánk során arra törekedtünk, hogy kitűzött céljaink megvalósításával, a település egészére hatóan tudjuk szolgálni a város lakosságának és a hozzánk látogatók széles táborának kulturális elvárásait, művelődési, sport és szórakozási igényeinek kielégítését, szabadidejük tartalmas, hasznos eltöltését.
 Városunk politikai-, társadalmi-, egyházi és civilszervezeteivel, intézményeivel kiépített jó munkakapcsolat, a velük való eredményes együttműködés, együtt gondolkodás nagyban hozzájárult ahhoz, hogy az elmúlt évben eredményes munkát végezhettünk a művelődés, az igényes szórakozás, a szabadidő hasznos eltöltése, az öntevékeny és amatőr művészeti mozgalom terén. 
A partneri, munkatársi kapcsolatok ápolása továbbra is egyik legfontosabb feladatunk lesz, mert e nélkül egy település közművelődése sem lehet igazán működőképes és eredményes.
Rendezvényeinkhez igyekeztünk igényt kelteni, s megfelelő tájékoztatással, reklám tevékenységgel (sajtó, szórólapok, plakátok, meghívók, e-mailek, személyes beszélgetések stb.) próbáltunk a lakosság minden korosztályához eljutni.  Örömmel állapíthatjuk meg, hogy a legapróbbaktól kezdve egészen a szép korúakig, a lakosság széles rétegeihez sikerült eljutnunk a kultúra eszközeivel.
Az elmúlt év közművelődési szinten sikeresnek mondható. Munkánk minden területén igyekeztünk az igényeknek, elvárásoknak megfelelni. 
Közművelődés

Közösségek, csoportok
Civil Ház
Törvényi előírásnak megfelelően a városoknak kötelezően művelődési házat kell üzemeltetni.  A Civil Ház irodája H-P 8:00-16:00-ig, a Civil Ház foglalkoztató-és oktató terme az alábbiak szerint tartott nyitva: H: 11:00-19:00, K:  8:00-16:00, Sze: 12:00-20:00, Cs: 11:00-19:00, P: 10:00-18:00, Szo: 8:00-16:00 óráig, V: zárva.
Az egyik legfőbb feladatunk volt, hogy csoportjaink működési feltételeit biztosítottuk, fellépéseiket segítettük. 
A Dalárda-Vegyeskar, Ezüst Klub tevékenységét, működését, rendezvényeinek lebonyolítását segítettük, támogattuk. Hagyományosan közösen ünnepeltük október elején az idősek napját.
Művészeti csoportjaink az év folyamán a Civil Házban próbáltak és készültek fel a fellépéseikhez. A Civil Házban tartotta összejöveteleit az Ezüst Klub, a Dalárda-Vegyeskar, Rügyecske néptánccsoport, Bottal-fogó néptánccsoport, Karos Fúvósegyüttes és a Zöld Ág néptánccsoport Az iskolában jelenleg egy művészeti csoportunk maradt a Női Énekkar. Az Óvodában található a legkisebbekből álló művészeti csoportunk, a Búzavirág csoport. A Dalárda-Vegyeskar szeptember közepén, méltó módon ünnepelte meg a 25 éves jubileumát.
November elejétől újra indult a Gyöngyvirág hagyományőrző csoport, amely nem iskolai klubfoglalkozáson belül, hanem a Civil Házban Paksi Valéria vezetésével. Az első foglalkozáson 12 fő vett részt a próbán.
[bookmark: _Hlk118787874]A fent említett csoportokon kívül civil szervezetek, csoportok is állandó szereplői az intézmény mindennapjaink, mint pl. tartásjavító gerinctorna, karate edzés, baba-mama klub, informatika klub, egyéb gyűlések. Idén kétszer biztosítottunk helyszínt véradás számára, valamint nyári táborokat is tartottak a Civil Házban. Családi összejövetelek és egyesületek gyűlésének helyszíneként is egyre keresettebb a Civil Ház.  (1. számú melléklet: pl. Civil Ház novemberi havi időbeosztás)
Raktározási problémáink továbbra is fennállnak, a Civil Ház pincéje penészesedik, semmit nem lehet raktározni. Jelen pillanatban a kertmoziban raktározunk, a strandfürdő tetőterében három helyiségben és a Civil Ház kis helyiége szolgál raktározási célra. Ezt idővel ki kellene váltani egy raktárral a Hegyalja u. 40 szám alatt, hogy minden eszközt megfelelő módon lehessen elhelyezni és a legfontosabb, hogy egy helyre. 


Rendezvények –programok
[bookmark: _Hlk118788445]Városunk lakossága számára egész évben kulturális, közművelődési, szabadidős rendezvényeket szerveztünk. Rendezvényeinket az itt üdülő vendégek is rendszeresen látogatták. Együttműködő partnerként részt vettünk a Turisztikai Nonprofit krt. és a Fürdő által szervezet rendezvényeken. (2. számú melléklet: A 2022. évben a Közösségi Ház által szervezett programok)
Társadalmi, politikai ünnepeinket (Március 15, Augusztus 20, Idősek Napja, Október 23.) méltó módon megünnepeltük.
A programokról hírt adtunk a Karos Krónika hasábjain, térségünk sajtójában, az interneten, szórólapokon és plakátokon, saját honlapunkon, Facebook oldalunkon is.

Kertmozi
A mozi csak a nyári időszakban üzemel, de a holt időszakban is rengeteg teendő van, mint pl. statisztikák, jelentések. A Karos Korzó nyitásával a kertmozi nyitva  tartása át lett gondolva, és hétfőtől-péntekig tartottunk nyitva az idei évben, a heti kötelező 5 előadást produkáltuk a szolgáltatónak, így továbbra is tudtunk premier filmekkel szolgálni a moziba látogatóknak. 
A munkatársak a moziban a következő feladatokat végezték, mint pl. filmválasztás; online filmrendelés; KDM kulcsok beszerzése/ellenőrzése; működéshez szükséges engedélyek beszerzése; büfé árubeszerzés; filmek postázása; napi bevétel postai feladása; filmenkénti szerződések megkötése; filmforgalmazókkal szerződések megkötése; kapcsolattartás a mozikkal, filmek feltöltésénél segítség a mozigépészeknek; reklám; statisztikák sokasága; plakátolás; szórólapozás; online reklám/hirdetés (facebook, honlap); időben meg nem érkezett filmekért utazás; mozival kapcsolatos általános információ; jegyértékesítés, büfé üzemeltetése, de ezen kívül egyéb teendők is előfordulnak.  (3. számú melléklet: 2022. július-augusztus Kertmozi bevétel napi bontásban)   
Szükségszerű javítások a Kertmoziban
· a tetőszerkezet javítása (több helyen beázik)
· a kertmozi színpad padozatának a cseréje,
· rettenetes állapotban van a pénztár mögött található raktárhelyiség is, amelyet minimum alá kell támasztani. (Balesetveszélyes!)
· Az alsó épület nyugati oldalán lévő falvédő faburkolat cseréje (Balesetveszélyes!)
További kisebb javítások:
A több évtizedes kertmozi műszaki állapota évről évre rosszabb állapotba kerül, továbbá szükséges az épületben felmerülő kisebb javítások elvégzése: vetítőfal festése, helyiségek festése, mosdókban csapcserék, egyéb kisebb javítások, a vetítővászon feletti hangfal cseréje. Egy szünetmentes tápegység beszerzése javasolt.

Nemzetközi kapcsolatok
Nagy figyelmet szenteltünk a testvérvárosi kapcsolatok ápolásának, az idei évben 7 delegáció, csoport érkezett Zalakarosra.
A legaktívabb település Olesno volt, 4 delegáció, csoport érkezett az év folyamán városunkba, köztük a városnapra, akiket folyamatosan segítettünk különböző tevékenységekkel, mint pl.  szállásfoglalás, szakmai előadások, étkezések, programok, tolmácsok, kirándulások szervezése. 
Asperhofenből érkezett delegáció a városnapra, akiknek különböző programokat szerveztünk. szeptemberben az Olesnoi nyugdíjasok érkeztek városunkba, akiknek szintén segítséget nyújtottunk programok szervezésében, a település bemutatásában és egyéb teendőkben.
Zalakaros Város 25 éves ünnepségén részt vett két testvérvárosunk delegációja (Olesno, Asperhofen), az itt eltöltött pár napra szerveztünk nekik programokat, hogy kellemesen érezzék magukat. 
Puchheimből az idei évben a Tour de Karos programra érkezett delegáció, akik részt vettek magán a versenyen is, ez mellett különféle programok szerepeltek az itt tartózkodásuk alatt. 
Az aktuális testvérvárosi kapcsolatok terén évközben felmerülő feladatok elvégzését intézményünk az eddigi gyakorlatnak megfelelően elvégezte.
A fent említett delegációk, csoportok szinte teljes egészében saját költségen voltak településünkön, a város napon résztvevő olesnoi, asperhofeni delegáció költségeinek jelentős részét a Tűzoltó Egyesület állta, illetve a Tour De Karos alkalmából vendégként meghívott puchheimi delegáció költségeihez is hozzájárulás történt. (4. számú melléklet: 2022. évi Nemzetközi kapcsolatok)

Zalakaros Város Értéktár
Megállapítást nyer, hogy Zalakaros Város Önkormányzat Képviselő-testülete 145/2013. (VI. 27.) számú önkormányzati határozatával létrehozta a Zalakaros Város Értéktárat.
Az Értéktár működésével és adminisztrációs feladatainak ellátásával, az értékek feldolgozásával és nyilvántartásával a Zalakarosi Közösségi Ház és Könyvtár intézményt bízta meg. 
2020-ban a Hungarikum pályázaton belül 3.962.400 Ft-ot nyert a Zalakarosi Közösségi Ház és Könyvtár.
A (HUNG-2020/6186) pályázat célja - többek között -, hogy a megyei értéktárban szereplő értékek még szélesebb nyilvánosságot kapjanak, ezek között a Zalakarosi Nemzetközi Sakkfesztivál, mint érték egy könyv formájában külön kiemelten is feldolgozásra kerüljön. A könyvvel kapcsolatos munkálatok időben elkezdődtek, de a veszélyhelyzet miatt a projekt befejezési időpontja folyamatosan változott, végleges határidő 2022. augusztus 31. lett. 
A könyv szerzője, Horváth Tamás betegsége miatt a könyv kéziratát nem tudta befejezni, Fehér Gyula társszerző és lektor véglegesítette a kéziratot. A koordinálást a szerzők, a nyomda között a Zalakarosi Közösségi Ház és Könyvtár végezte. A projekt további tartalma 24 tabló elkészítése volt, mely tartalmazza az elmúlt 40 év során  a Zalakarosi Nemzetközi Sakkfesztiválon készült képeket. A 24 tabló elkészült, és a 2022. augusztus 31-én tartott könyvbemutatón került kiállításra. A pályázaton belül 4 ismeretterjesztő előadás megtartására is sor került. 
Terveink szerint idén a települési értékeket online formában bemutató oldalt szerettünk volna létrehozni (képekkel) Intézményünk honlapján a 2021-ig nyilvántartásba vett helyi és Zala-megyei értékek szerepelnek, melynek bővítése szükséges. Sajnos idén a többi elhalaszthatatlan teendő miatt erre nem került sor, jövő év tavaszára tervezzük az értékek lefényképezését és online felületen való bemutatását.

Sportudvar, Sport
Az idei évben is lehetőséget biztosítottunk Zalakaros polgárainak a szabadidő kellemes eltöltéséhez a sportudvarban, egy rekordtám pálya (több funkciós), egy műfüves pálya és a két pályát körülvevő futópálya várja a sportolni vágyókat. Továbbra is használja a Móra Ferenc Általános Iskola a sportudvart iskolaidőben, továbbá a Zalakaros Sportjáért Közhasznú Közalapítvány két szakosztálya a labdarúgó csapat, és a kosárlabda csapat (elsősorban az utánpótlás csapatok használják). Bérleti lehetőséget is biztosítunk, a bérleti árakat a szabályzat tartalmazza. Az idei évben pályázatot írtak ki a műfüves pálya felújításra, amely be lett adva és nyert is, most várjuk, hogy a megadott szervezet jelentekezen, mikor tudja a felújítási munkálatokat megkezdeni. A pályákat folyamatosan kell karbantartani, ellenőrizni, takarítani, ezt jelen pillanatban az intézmény vezetője, gondnoka végzi.  
A sportudvarnál továbbra is feladat lenne egy mosdó, WC kialakítása, mivel továbbra az északi oldalon található tuja sort használják a sportudvart használók az egyéb dolgok elvégzésére, erre mindenképp megoldást kell keresni, mert több alkalommal is érkezett panasz a környéken élőktől.  
Sportszervező: Elsősorban szabadidő tevékenységet szervez a település lakosságának, illetve a Zalakarosra látogató vendégek számára, részt vállal a nagyobb nemzetközi sportesemények szervezésében. (5. számú melléklet: Zalakaros város sport rendezvényei 2022-ben)

Együttműködés
Az intézmény feladatainak ellátása során együttműködik a fenntartó önkormányzattal, a polgármesteri hivatallal, a Turisztikai Nonprofit Kft-vel, Turisztikai Egyesülettel, a Zalakarosi Kulturális Egyesülettel, az egyházak helyi szervezeteivel, a civil szervezetekkel, oktatási és nevelési intézményével, a települési, megyei, regionális, országos művelődési szervezetekkel, nemzetközi testvértelepülésekkel.

Pályázatok
A tavaszi, nyári időszakban több pályázatot is benyújtott az intézmény, melyből négy pályázat elbírálása már megtörtént az elmúlt hónapokban.  A két Csoóri pályázaton 1.100.000 Ft-ot nyertünk, melyet a Bottal-fogó néptánccsoport és a Dalárda-Vegyeskar működési költségeire tudunk majd felhasználni. NKA pályázaton a 2023-as Fúvós fesztiválhoz nyertünk 200.000 Ft-ot, ami kis mértékben járul hozzá a rendezvény költségeihez, illetve az Ezüst Klub NKA pályázata lett sikeres, ahol 300.000 Ft nyertünk zenés fellépőre a klub programjához igazítva.

Könyvtár  
Személyi feltételek: A 2021-es évhez képest nem történt személyi változás. A nyilvános könyvtári szolgáltatást 3 személy látja el részmunkaidőben.
Pácsonyi Ildikó: heti 20 órában (kölcsönzés, helyben szolgáltatás: folyóirat, segítségnyújtás katalógusban vagy állományban keresés; rendezvények; nyilvántartás: munkanapló, beírási napló, leltárkönyvek, könyvtári krónika; adminisztrációs munka: könyvek beírása; DJP pont-segítségadás; állománykezelés: selejtezés, állományba vétel; foglalkozások megtartása, azokról beszámolók írása
Rákhely András: heti 20 órában (honlap kezelése, könyvtári dokumentumok felvitele a számítógépes nyilvántartásba,  DJP ponton segítségadás, plakátok készítése, foglalkozásokhoz szerkesztési feladatok, OPAC kezelése )
Horváthné Nagy Elvira: heti 4 órában (rendezvények szervezése; statisztikák készítése; munkatervek, beszámolók; ellenőrzések; kapcsolattartás a könyvtári rendszerrel, pályázatok követése; számlák követése, továbbítása; könyv és folyóiratrendelések; munkarend kialakítása és szervezése)
Tárgyi feltételek: 
Könyvvásárlás: (2022. november 7-ig): 
Költségvetésből: 216 359 Ft
Folyóiratok éves költsége: 140 610 Ft
Szerződést kötöttünk a KELLO-val könyvek és folyóiratok beszerzésére.
Integrált könyvtári program (Hun Téka) éves díja: 121 920Ft 
Fizetett rendezvények:
Figura Ede előadásai a költészet napjára iskolásoknak, óvodásoknak és kora este a felnőtteknek: (5 előadás) 250 000Ft
Mesekocsi Színház előadása az Országos Könyvtári Napok keretében: 140 000 Ft
Mikulás előadás megrendelve óvodásoknak és alsósoknak: (2 előadás) 110 000 Ft
Könyvtári felszerelésekre (könyvkártya, katalóguscédula, könyvsarok): nem volt rendelés, hiszen a KELLO-nál rendelt könyveket felszerelve kérjük.
Papírárura, nyomtató patronokra, kézműves foglalkozásainkhoz szükséges ragasztóra, színes papírokra a közösségi ház megrendelésében kaptuk az anyagot.
Az OKN rendezvényeire a Deák Ferenc Megyei és Városi Könyvtárral közösen pályáztunk, rajtuk keresztül kaptunk 15 0000 Ft-ot, melyet szakmai költségekre (jutalmazások, oklevélpapírok) feléjük számoltunk el. 
Nyitvatartás: A nyilvános és iskolai könyvtári nyitvatartásunkat nem különítjük el. A nyilvános nyitvatartásra jöhetnek az iskolások és az iskolai nyitvatartásra jöhetnek a település lakói is. A tavalyi év szeptemberében bevezetett összes nyitvatartás 30 óráját sikerült tartanunk. Ebből az iskolai heti 11 óra, a városi részen heti 19 órás. A szombati két órás nyitvatartás november 1-jétől energiaspórolás miatt megszűnt, a két órát a délelőtti időkeretbe betettük, így a heti 30 órát továbbra is tudjuk teljesíteni. 
A pandémiás helyzet miatt 2022. januártól még érvényben volt, hogy az iskola területére külsős személyek nem léphettek be. Mivel a könyvtába csak a főbejáraton keresztül lehet bejutni, így a felnőtt könyvtár-használóknak a kölcsönzést „küszöbkönyvtári” és házhozszállítási szolgáltatásokkal tudtuk biztosítani. A tanulók és az iskola dolgozói viszont továbbra is igénybe tudták venni a helybeli szolgáltatásokat és rendezvényeket, természetesen maszk és fertőtlenítő használattal. Ez a korlátozás 2022. március 7-től feloldott lett, s innentől újra jelenléti szolgáltatást tudtunk biztosítani. 
2022. június 30-tól augusztus 31-ig csak a városi rész nyitvatartása működött, hiszen az iskolai munkaidőben levő nyitvatartás ilyenkor szünetel. A szabadságok ideje alatt július 18-tól július 30-ig (2 hét)a városi könyvtár is zárva volt. 
Olvasótábort szerveztünk augusztus 8-ától 12-ig a gyerekeknek, melynek foglalkozásait a két könyvtáros tartotta. Összesen 23-an vettek részt a naponta 8.00-16.00 óráig tartó könyvtári programokon. Térítést csak a napi 3-szori étkezésükre (1200Ft/nap/fő) kértünk, melyet az iskolában levő konyha biztosított számukra.
Selejtezés: 2022-ben a nyilvános könyvtárra nem selejteztünk könyveket,  novemberi hónapban folyamatban van a 2018-as év tartós tankönyveinek selejtezése.
Internet: 2022. októberében lemondásra került a KIFÜ által már csak december 31-ig ingyenesen biztosított internet. 
2023. januárjától várjuk az új szolgáltató által biztosított problémamentes és a helyi hálózatunk ellátására is megoldott internetet, hiszen DJP pontként is biztosítjuk az internet elérhetőséget a település lakóinak. 
Honlapunk: Folyamatos frissítés alatt van, heti rendszerességgel. 
Könyvtárközi kölcsönzés: 2 alkalommal (Kérés ingyenes, a visszapostázást a kérő személy fizeti)
Könyvtárunkban lehet vásárolni könyveket is a Graph-Art Kiadótól. Az ezekből származó jutalékot pontokban kapjuk, melyeket könyvekkel tudjuk kiváltani, ezek jutalmazásra, ill. állománygyarapításban kerülnek felhasználásra.
Rendezvények: Összesen 48 rendezvényt szerveztünk, melynek leírásait, képeit a honlapunkon is nyomon lehet követni.
Kiállítás: Versekhez illusztrációkészítés a költészet napjára.
Rendezvényeink: 
Magyar népmese napja: 5 foglakozás (199 fő)
Országos Könyvtári Napok: 4 foglalkozás (68 fő)
Magyar költészet napja: 6 foglalkozás  (244 fő)
· Könyvtári keresztrejtvények (havonta)
· Könyvtári levelezős játékok (havonta)
· Csoportos foglalkozások az óvodai csoportoknak (3 alkalommal)
· Kézműves foglakozások: 15 alkalom (307 fő)
· Kvízjátékok, vetélkedők: 6 alkalom (109 fő)
· Könyvtári órák: 11óra (232 fő)
2022. június 20-án a könyvtárvezető és a könyvtáros is szakmai műhelynapon vett részt a megyei könyvtárban. Meghívást kaptunk a megyei könyvtárak 70. születésnapi rendezvényére is, melyen más programmal való ütközés miatt nem tudtunk részt venni.
A Zala Megyei Könyvtárosok Egyesülete Zalakarosba szervezte kirándulását 2022. szeptember 19-én, s meglátogatták könyvtárunkat is. Megvendégeltük és szakmai bemutatót tartottunk a mintegy 30 fős küldöttségnek. 
A megyei könyvtár Könyvtári Levelező című szakmai újságjába ismét cikket jelentettünk meg.  A helyi újságba, a Karosi Krónikába, januártól összesen 3 alkalommal írt cikkeket a könyvtár vezetője. A nyitvatartásunk változásait folyamatosan közzétettük benne.
2022-es statisztikánk (nov. 7-ig):
Beiratkozott olvasóink száma: 303 fő.  Ebből fő 14 év feletti, tehát nem általános iskolai tanuló 92 fő.
Személyes használat: 6876 alkalom
Internethasználat: 491 fő
Kölcsönzött dokumentumok száma: 3720 db
Helyben használt dokumentumok száma: 3520 db
Könyvtári állományunk nagysága, dokumentumaink száma: 16 232 db, ebből az idei gyarapodás 158 db.
Könyvtári katalógusunkban jelenleg 12 840 db könyv elérhető, tekinthető meg online eléréssel a honlapunkon (OPAC) keresztül.
Következő évre fejlesztések:
· 2 elavult asztali számítógép cseréje (1 könyvtárosi munkákhoz, 1 rendszergazdai munkához, helyi hálózat kezeléséhez)
· Fűtés rásegítő (hősugárzó)
Javaslatra ajánljuk a fenntartó felé a következő évtől a 16 év és 70 év közöttiek beiratkozási díját megszüntetni (1200 Fő/év). Talán ez is serkenti a felnőtteket a beiratkozásra.

A kultúra helyzetéhez hozzátartozik a Zalakarosi Turisztikai Nonprofit Kft és a szomszédos településen működő Pálos malom tevékenysége is.

Kulturális tevékenység a Zalakarosi Turisztikai Nonprofit Kft. „tálalásában”
Cégünk az idei év során is igyekezett a vendégek részéről felmerülő különféle igényeknek messzemenően eleget tenni, ily módon repertoárunkban a szórakoztató műfaj neves képviselői mellett kulturális jellegű programok is megjelentek. Ezek sort nyitotta nyár elején a Magyar Rádió Művészeti Együttes, akik 2022. június 25-én a zalakarosi Dísz téren található zenepavilonnál léptek fel, s – mint ahogy azt az elmúlt években is - ezúttal is nagy sikerű koncertnek lehettek szem- és fültanúi a jelen lévők.
Ezután a nyár közepén megrendezésre került Zalakaros Város Napjai rendezvénysorozat alkalmával, 2022. július 17-én következett hazánk legismertebb harmonika művészének, Orosz Zoltánnak nagysikerű előadása a Karos Korzón.  A Művész Úr ezúttal nem egyedül, hanem ismert zenész barátaival szórakoztatta a nagyérdeműt, örömzenélésük igazi kuriózumát jelentette a nyárnak.
Kulturális műsoraink sorát pedig végül nem elsősorban zenei, hanem táncművészeti produkcióval zártuk, a Karos Korzó nagy színpadjára 2022. július 22-én a Duna Művészegyüttes hozta el Magyar Életképek című produkcióját, melynek rendezője és koreográfusa Juhász Zsolt volt. A táncegyüttes azonban – terveink szerint – idén nem utoljára lépett városunk „világot jelentő deszkáira”, hisz az adventi időszak egyik fénypontja lesz 2022. december 4-i előadásuk, melynek címe: A karácsony illata.
Mind ezek mellett a Zalakarosi Dalárda is időről – időre tiszteletét tette kisebb és nagyobb rendezvényeinken egyaránt, mindig jókedvre derítve a közönséget.

Zalamerenye Pálos Malom
A Zalakarosi Közösségi Ház és Könyvtár által rendezett kulturális programok mellett lehetőség nyílik az érdeklődők számára a zalamerenyei Pálos Malomban szervezett programokon való részvételre is. Itt nívós előadók megtekintésére, bérletek vásárlására van lehetőség. 
Szezonnyitó előadás: Április. 8. 19.00 óra: Borbély-Batyu duó, Szeretlek Magyarország program keretében
Ingyenes, ajándék műsor
Bérletes előadások:
Május 6. 19:00 óra: Csokonai Vitéz Mihály-Dorottya, azaz a dámák diadala Fársángon c. vígeposz Gál Tamás Jászai Mari díjas művész és Mester László zenész előadásában
Július 3. 19:00 óra: A boldogság és én – Fehér Adrienn Emerton díjas énekesnő és Neumann Balázs zongorista
Augusztus 12. 19: óra: Karácsony János James önálló estje-saját szerzemények és LGT dalok
Október 14. 19:00 óra: Lélek vagyok, élni szeretnék – Tóth Péter Lóránt a Magyar Kultúra Lovagja Radnóti estje 

Takarékossági intézkedések
A költséghatékonysági intézkedések jegyében a csoportok működését tömbösítjük.  A jelenlegi fűtési szezonban a csoportok előtt a Civil Ház nagy terme zárva volt, a kisebb teremben tartják összejöveteleiket (kivéve az eddig fűtést nem igénylő tartásjavító gerinctorna, karate edzés, valamint táncpróbák). Ezzel jelentős fűtési költséget takarítunk meg. 
Decembertől megkezdjük a próbák, összejövetelek csütörtök déltől szombat délig történő időpontokra való átcsoportosítását. Ebbe belefér minden közösségi program, kizárólag a kis terem használatával. 
A Civil Ház fenti irodájának fűtése klímával megoldható, ami a jelenlegi helyzetben olcsóbb.
Csütörtöktől-szombatig 8 közösségi csoportnak tudunk lehetőséget biztosítani a közösségi tevékenységük megtartásához. Illetve ezekre a napokra még be tudjuk illeszteni a baba-mama találkozókat, amely havi szinten egy alkalommal kerül megrendezésre, számítógép klubot, vagy az esetleg felmerülő gyűléseket.

Zalakarosi Közösségi Ház és Könyvtár intézménynél szükséges teendők elvégzése, amiket a költségvetésben tervezni kellene, anyagi helyzetet figyelembe véve:
A Civil Ház nagy termének a nyugati oldala, illetve a pince keleti oldalon beázik, az épületben a raktározási gondok továbbra is fennállnak. A sportudvarnál a legfontosabb a mosdó kialakítása fontos teendő. A kertmozi épülete több sebből vérzik, mint pl. pénztár mögötti szoba, alsó épület homlokzatán található favédőburkolat, teljesen el van rohadva, cserére szorult, de ez mellett balesetveszélyes is. A jelenlegi könyvtár lényegében iskolai könyvtár funkciót lát el, a városi könyvtár látogatók száma csekély ennek oka, hogy az iskolán át kell menni, ezt nem szívesen teszik meg az emberek. Az állományt gyarapítani nem lehet, mert ahhoz újabb polcok behelyezésére lenne szükség, a könyvtár olvasó rész pedig szűkülne, rendezvény megtartására így alkalmatlanná válna, a helyiség kicsi, a településre látogató vendégek, ezt már többször is jelezték, hogy nem igazán városi ranghoz megfelelő a könyvtár.


Zalakaros, 2022. november 8.








Mellékletek
1. számú melléklet: pl. Civil Ház novemberi havi időbeosztás
CIVIL HÁZ 
2022
NOVEMBER HAVI IDŐBEOSZTÁS

	November
	Programok

	1. Kedd
	

	1. Szerda
	19:00 Bottal-fogó Tánccsoport próba

	1. Csütörtök
	17:00 Karate edzés
18:00 Karate edzés	

	1. Péntek
	16:15 Rügyecske Tánccsoport próba
18:00 Tartásjavító gerinctorna

	1. SZOMBAT
	9:00 Karos Fúvósegyüttes próba
11:00 Zöld Ág Tánccsoport próba

	1. VASÁRNAP
	

	1. Hétfő
	17:00 Dalárda-Vegyeskar próba

	1. Kedd
	13:00 Számítástechnika klub
17:00 Karate edzés
18:00 Karate edzés

	1. Szerda
	14:00 Ezüst Klub	
19:00 Bottal-fogó Tánccsoport próba

	1. Csütörtök
	17:00 Karate edzés
18:00 Karate edzés

	1. Péntek
	16:15 Rügyecske Tánccsoport próba 
18:00 Tartásjavító gerinctorna
19:00 Karate edzés

	1. SZOMBAT
	9:00 Karos Fúvósegyüttes próba
11:00 Zöld Ág Tánccsoport próba

	1. VASÁRNAP
	7:00-9:00 Karate edzés

	1.  Hétfő
	9:30 Zalakaros Települési Agrárgazdasági Bizottság alakuló ülése 
16:00 Német Nemzetiségi Önkormányzat gyűlés

	1.  Kedd
	13:00 Számítástechnika klub
17:00 Karate edzés
18:00 Karate edzés

	1.  Szerda
	19:00 Bottal-fogó Tánccsoport próba

	1.  Csütörtök
	17:00 Karate edzés
18:00 Karate edzés

	1.  Péntek
	16:15 Rügyecske Tánccsoport próba
18:00 Tartásjavító gerinctorna

	1. SZOMBAT
	9:00 Karos Fúvósegyüttes próba
11:00 Zöld Ág Tánccsoport próba
17:00 Futrinkák gyűlés

	1. VASÁRNAP
	

	1.  Hétfő
	17:00 Dalárda-Vegyeskar próba

	1.  Kedd
	13:00 Számítástechnika klub
17:00 Karate edzés
18:00 Karate edzés

	1.  Szerda
	14:00 Ezüst Klub
18:00 Bottal-fogó Tánccsoport próba

	1.  Csütörtök
	17:00 Karate edzés
18:00 Karate edzés

	1.  Péntek
	16:15 Rügyecske Tánccsoport próba
18:00 Tartásjavító gerinctorna

	1.  SZOMBAT
	9:00 Karos Fúvósegyüttes próba
11:00 Zöld Ág Tánccsoport próba
13:00 Mozgáskorlátozottak Egyesülete gyűlés

	1.  VASÁRNAP
	

	1.  Hétfő
	

	1. Kedd
	13:00 Számítástechnika klub
17:00 Karate edzés
18:00 Karate edzés

	1. Szerda
	19:00 Bottal-fogó Tánccsoport próba



A programváltoztatás jogát fenntartjuk.

2. számú melléklet: A 2022. évben a Zalakarosi Közösségi Ház által szervezett programok


	Sor-
szám
	Időpont
	Esemény neve
	Helyszín

	1. 1.
	Január 21.
	Magyar Kultúra Napja
	elmaradt

	1. 
	Március 2. 
	Egészségház avatás-kulturális műsor
	Egészségház

	1. 
	Március 15.
	Nemzeti Ünnep
	Batthyány szobor 

	1. 
	Március 21.
	Zalakarosi fürdőkultúra és fürdőtörténet előadás
	Karos Korzó

	1. 
	Április 8.
	Költészet Napi teaház, Figura Edével
	Civil Ház

	1. 
	Április 16.
	Zalakarosi népviselet, népszokások-interaktív előadás
	Karos Korzó

	1. 
	Április 25.
	Rendőrnap-kulturális műsor, étkezés szervezése
	Civil Ház

	1. 
	Május 4.
	Tűzoltók köszöntése- kulturális műsor
	Tűzoltó állomás

	1. 
	Május 10.
	Mentők köszöntése- kulturális műsor
	Mentő állomás

	1. 
	Május 27.
	Gyermeknap-Garabonciás együttes műsora óvodásoknak és iskolásoknak
	Általános Iskola

	1. 
	Május 28.
	Szent Orbán Nap
	Eső miatt: Civil Ház

	1. 
	Június 11.
	Folklórest
	Kertmozi

	1. 
	Június 23.
	Nefelejcs bábszínház-Boribon autózik előadás (kertmozi kiadva)
	Kertmozi

	1. 
	Júl. 1-aug. 31
	Kertmozi filmvetítések H-P
	Kertmozi

	1. 
	Július 8.
	Dumaszínház: Dombóvári (kertmozi kiadása)
	Kertmozi

	1. t
	Július 14
	Város Napja Ünnepség 
	Karos Korzó

	1. 
	Július 16. 
	Zalakarosi Önkéntes Tűzoltók 90. éves jubileumi ünnepsége-kulturális műsor
	Karos Korzó

	1. 
	Július 28. 
	Kis-Balaton természeti értékei előadás
	Karos Korzó

	1. 
	Augusztus 7. 
	Nefelejcs bábszínház-Boribon cicája (kertmozi kiadva)
	Kertmozi

	1. 
	Augusztus 11-14.
	Bornapok Megnyitója, Zalakaros folyékony kincse, a bor előadás
XXIV. Bornapok
	Karos Korzó

	1. A
	Augusztus 19.
	Dumaszínház: Kovács András Péter (kertmozi kiadva)
	Kertmozi

	1. 
	Augusztus 20.
	Szent István Napi Ünnepség
	Szent István és Gizella szobor

	1. 
	Augusztus 31. 
	„Zalakaros Európa sakktérképén-Négy évtized versenyei a fürdővárosban”-könyvbemutató
	Karos Korzó

	1. 
	Szeptember 3.
	Szüreti Felvonulás
	Általános Iskolától-Karos Korzóig

	1. 
	Szeptember 15.
	Dalárda-Vegyeskar 25. éves jubileumi ünnepsége
			Karos Korzó

	1. 
	Október 6. 
	Aradi vértanúk megemlékezés
	Batthyány szobor

	1. 
	Október 9.
	Idősek Napja
	Karos Korzó

	1. 
	Október 23.
	Nemzeti Ünnep
	’56-os emlékmű

	1. 
	November 1.
	Halottak Napja
	Hősi emlékmű

	1. 
	December 6.
	Mikulás Ünnepség
	Általános Iskola

	1. 
	December 11.
	III. Advent: Zalakarosi Női Kar Adventi Koncertje
	Isteni Irgalmasság Templom

	1. 
	December 16.

	IV. Advent: Karos Fúvósegyüttes Adventi Koncertje
	Karos Korzó

	1. 
	Január-December
	A Civil Házban előírt, kötelezően vállalt rendezvények, ismeretterjesztő előadások, kézműves foglalkozások, hagyományápoló programok, tanfolyamok 
	Civil Ház



















3. számú melléklet: 2022. július-augusztus Kertmozi bevétel napi bontásban

	Zalakarosi Kertmozi 2022.  július

	 
	 
	 
	Nézőszám
	Pénztár 
	Büfé
	Összesen

	2022. július 1. 
	P
	Minyonok: Gru színre lép
	143 fő
	198 900 Ft
	88 000 Ft
	286 900 Ft

	2022. július2-3
	Szo-V
	Szünnap
	 
	 
	 
	 

	2022. július 4. 
	H
	Elvis
	61 fő 
	86 700 Ft
	31 200 Ft
	117 900 Ft

	2022. július 5.
	K
	Sonic, a sündisznó 2
	48 fő
	67 600 Ft
	20 900 Ft
	88 500 Ft

	2022. július 6.
	Sze
	Jurassic World: Világuralom
	112 fő
	157 400 Ft
	69 400 Ft
	226 800 Ft

	2022. július 7. 
	Cs
	Minyonok: Gru színre lép
	78 fő
	108 400 Ft
	45 000 Ft
	153 400 Ft

	2022. július 8.
	P
	Kiadva-Dumaszínház
	 
	 
	 
	 

	2022. július 9-10
	Szo-V
	Szünnap
	 
	 
	 
	 

	2022. július 11.
	H
	Thor: Szerelem és mennydörgés
	101 fő
	141 600 Ft
	89 100 Ft
	230 700 Ft

	2022. július 12.
	K
	Az elveszett város
	105 fő
	147 100 Ft
	46 700 Ft
	193 800 Ft

	2022. július 13. 
	Sze
	Sonic, a sündisznó 2
	59 fő
	79 500 Ft
	34 500 Ft
	114 000 Ft

	2022. július 14.
	Cs
	Jurassic World: Világuralom
	94 fő
	134 400 Ft
	66 900 Ft
	201 300 Ft

	2022. július 15. 
	P
	Minyonok: Gru színre lép
	126 fő
	172 400 Ft
	91 500 Ft
	263 900 Ft

	2022. július 16-17
	Szo-V
	Szünnap
	 
	 
	 
	 

	2022. július 18. 
	H
	Lightyear
	56 fő
	78 200 Ft
	38 500 Ft
	116 700 Ft

	2022. július 19.
	K
	Főzőtanfolyam újrakezdőknek
	46 fő
	66 000 Ft
	21 200 Ft
	87 200 Ft

	2022. július 20. 
	Sze
	Minyonok: Gru színre lép
	163 fő
	227 500 Ft
	73 500 Ft
	301 000 Ft

	2022. július 21. 
	Cs
	Strange az őrület multiverzumában
	35 fő
	49 100 Ft
	15 000 Ft
	64 100 Ft

	2022. július 22. 
	P
	Thor: Szerelem és mennydörgés
	93 fő
	132 900 Ft
	52 800 Ft
	185 700 Ft

	2022. július 23-24
	Szo-v
	Szünnap
	 
	 
	 
	 

	2022. július 25.
	H
	Vegyél el
	54 fő
	77 200 Ft
	28 600 Ft
	105 800 Ft

	2022. július 26. 
	K
	Minyonok: Gru színre lép
	221 fő
	310 300 Ft
	113 200 Ft
	423 500 Ft

	2022. július 27. 
	Sze
	Elvis
	76 fő
	111 000 Ft
	39 200 Ft
	150 200 Ft

	2022. július 28. 
	Cs
	Topgun: Maverick
	151 fő
	218 500 Ft
	67 800 Ft
	286 300 Ft

	2022. július 29. 
	P
	Szuperállatok ligája
	94 fő
	131 000 Ft
	53 000 Ft
	184 000 Ft

	2022. július 30-31
	Szo-V
	Szünnap
	 
	 
	 
	 

	Július hónap összesen:
	                      1 916 fő   
	2 695 700 Ft
	1 086 000 Ft
	3 781 700 Ft

	


	Zalakarosi Kertmozi 2022.  augusztus

	 
	 
	 
	Nézőszám
	Pénztár
	Büfé
	Összesítve

	2022. augusztus 1.
	H
	Jurassic Word
	88 fő
	123 600 Ft
	62 800 Ft
	186 400 Ft

	2022. augusztus 2.
	K
	Minyonok: Gru színre lép
	194 fő
	269 300 Ft
	123 100 Ft
	392 400 Ft

	2022. augusztus 3.
	Sze
	Elveszett város
	121 fő
	172 500 Ft
	63 400 Ft
	235 900 Ft

	2022. augusztus 4.
	Cs
	Együtt kezdtük
	71 fő
	104 300 Ft
	25 900 Ft
	130 200 Ft

	2022. augusztus 5.
	P
	Szuperállatok ligája
	87 fő
	119 200 Ft
	45 100 Ft
	164 300 FT

	2022. augusztus 6-7
	Szo-V
	Szünnap
	 
	 
	 
	 

	2022. augusztus 8.
	H
	Thor: Szerelem és mennydörgés
	49 fő
	70 100 Ft
	24 400 Ft
	94 500 Ft

	2022. augusztus 9.
	K
	Minyonok: Gru színre lép
	153 fő
	214 300 Ft
	83 000 Ft
	297 300 Ft

	2022. augusztus 10.
	Sze
	Top Gun: Maverick
	135 fő
	185 500 Ft
	75 200 Ft
	260 700 Ft

	2022. augusztus 11.
	Cs
	A gyilkos járat
	80 fő
	117 100 Ft
	58 200 Ft
	175 300 Ft

	2022. augusztus 12.
	P
	Szuperállatok ligája
	49 fő
	67 900 Ft
	33 200 Ft
	101 100 Ft

	2022.augusztus 13-14.
	Szo-V
	Szünnap
	 
	 
	 
	 

	2022. augusztus 15.
	H
	A gigantikus tehetség elviselhetetlen súlya
	49 fő
	70 900 Ft
	24 000 Ft
	94 900 Ft

	2022. augusztus 16.
	K
	Szuperállatok ligája
	114 fő
	157 800 Ft
	84 000 Ft
	241 800 Ft

	2022. augusztus 17.
	Sze
	Jurassic Word
	113 fő
	159 900 Ft
	66 900 Ft
	226 800 Ft

	2022. augusztus 18.
	Cs
	Minyonok: Gru színre lép
	59 fő
	81 300 Ft
	35 700 Ft
	117 000 Ft

	2022. augusztus 19.
	P
	Dumaszínház
	 
	 
	 
	 

	2022.augusztus 20.
	Szo-V
	Szünnap
	 
	 
	 
	 

	2022. augusztus 22.
	H
	Top Gun: Maverick
	34 fő
	49 000 Ft
	20 700 Ft
	69 700 Ft

	2022. augusztus 23.
	K
	Thor: Szerelem és mennydörgés
	39 fő
	54 500 Ft
	24 300 Ft
	78 800 Ft

	2022. augusztus 24.
	Sze
	Együtt kezdtük
	31 fő
	45 100 Ft
	9 600 Ft
	54 700 Ft

	2022. augusztus 25.
	Cs
	Minyonok: Gru színre lép
	96 fő
	132 000 Ft
	58 000 Ft
	190 000 Ft

	2022. augusztus 26.
	P
	Szia életem
	67 fő
	98 100 Ft
	36 600 Ft
	134 700 Ft

	2022.augusztus 27-28.
	Szo-V
	Szünnap
	 
	 
	 
	 

	2022.augusztus 29.
	H
	Tomboló blöki
	53 fő
	75 300 Ft
	23 200 Ft
	98 500 Ft

	2022.augusztus 30.
	K
	A gyilkos járat
	25 fő
	35 100 Ft
	14 100 Ft
	49 200 Ft

	2022.augusztus 31.
	Sze
	Szia életem
	47 fő
	67 300 Ft
	26 100 Ft
	93 400 Ft

	Augusztus hónap összesen:
	1754 fő
	2 470 100 Ft
	1 017 500 Ft
	3 487 600 Ft

	
	
	
	
	
	
	

	Bevétel összesen:
	3670 fő
	5 165 800 Ft
	2 103 500 Ft
	7 269 300 Ft

	Kiadás (közüzemi díjak, jogdíjak, büfébe beszerzések, internet, forgalmazói díjak, bérleti díj, beüzemelési díj, szolgáltatási díjak mozifilmek után, egyéb díjak
	
	
	
	4 100 500 Ft

	Összesen:
	
	
	
	3 168 800 Ft



4. számú melléklet: 2022. évi Nemzetközi kapcsolatok

	Nemzetközi kapcsolatok/Testvérvárosi delegációk 2022.

	Dátum
	Olesno
	Létszám
	Teendők

	2022. 05. 31-2022.06.02.
	Állami Erdészet képviselői, Regionális Természetvédelmi Igazgatóság dolgozói
	16 fő
	szállásfoglalás, szakmai előadások, étkezések, programok, kirándulások szervezése

	2022.06. 09-2022.06.12.
	Nyugdíjas csoport Olesno-ból
	40 fő
	szállásfoglalás

	2022.06.16-2022.06.19.
	Olesno város polgármestere, valamint Olesno környékbeli polgármesterek
	13 fő
	szállásfoglalás, étkezések, programok, kirándulások szervezése

	2022.07.14-2022.07.17.
	Városnapra meghívott delegáció és Önkéntes Tűzoltó Egyesület tagjai
	7 fő
	szállásfoglalás, étkezések, programok, kirándulások teljes körű szervezése

	 
	
	
	

	 
	Asperhofen
	
	

	2022.07.14-2022.07.17.
	Városnapra meghívott delegáció és Önkéntes Tűzoltó egyesület tagjai
	10 fő
	szállásfoglalás, étkezések, programok, kirándulások teljes körű szervezése

	2022.09.23-2022.09.25.
	Asperhofeni 58+ Klub
	13 fő
	szállásfoglalás, étkezések, programok, kirándulások teljes körű szervezése

	 
	
	
	

	 
	Puchheim
	
	

	2022.09.23-2022.09.25.
	Kerékpárversenyre meghívott delegáció
	4 fő
	szállásfoglalás, étkezések, programok teljes körű szervezése






5. számú melléklet: Zalakaros város sport rendezvényei 2022-ben
	Sorszám
	Időpont
	Rendezvény
(Z zártkör rendezvény)
	Helyszín
	Szervező

	1.
	Január- március
	Zalakaros és Térsége Teke Csapatbajnokság lebonyolítása, sorsolás (Z)
	Zalakomár, tekepálya
	Zalakarosi Közösségi Ház és Könyvtár (továbbiakban: ZKHK)

	2.
	Február 5
	Zalakaros és Térsége Amatőr Teremlabdarúgó Kupa 
	tornaterem
	ZKHK

	3.
	Március 
	Zalakaros és Térsége Teke Csapatbajnokság díjátadó (Z)
	Zalakomár, tekepálya
	ZKHK


	4.
	Március 12.
	Országfutás 
 (Márc. 15. tiszteletére) 
„Sportolj és Nyerj!!!” 
	Zalakaros
	Futrinkák,
ZKHK


	5.
	Március 19.
	A” Víz Világnapja” Családi Sportnap
	Zalakarosi Fürdő
	Zalakarosi Fürdő,
ZKHK

	6.
	Március 26.
	Kerékpártúra a Város peremén „Sportolj és Nyerj”
	Zalakaros
	ZKHK

	7.
	Április 13.
	„Úszik a Nyuszi” (Z)
	Zalakarosi Fürdő
	Karos Sprint Úszó Klub

	8.
	Április 23.

	Kalandtúra a Parkerdő horhosaiban „Sportolj és Nyerj”!!! 
	Parkerdő
	ZKHK


	9.
	Április 23.
	Föld Napja, Parkerdő tisztítás önkéntesekkel, „Sportolj és Nyerj”!!! 
	Parkerdő
	ZKHK


	10.
	Április 30.
	Kerékpártúra a Bivalyrezervátumhoz
	Zalakaros - Kápolnáspuszta
	ZKHK

	11.
	Április 

	Kanizsa – Karos Futóverseny 
	Nagykanizsa – Zalakaros
Strandbejárat
	Kanizsa Futó Klub,
ZKHK

	12.
	Április 30.
	Májusfaállítás
	Gyógyfürdő tér
	Zk-i Turisztikai Egy.
ZKHK

	13.
	Május 8.
	Giro D Italia
	
	

	14.
	Május 11-15.
	Tour De Hungrie
	Zalakaros
	

	15.
	Május 
	Országúti kerékpártúra a Kis- Balatonhoz, „Sportolj és nyerj”!!! 
	Zalakaros – Kis-Balaton, Bivalyrezervátum
	ZKHK


	16.
	Május -Június
	40. Nemzetközi Sakkfesztivál
	Zalakaros
	?
ZKHK

	17.
	Május 21.
	Szent Orbán teljesítmény gyalogtúra „Sportolj és Nyerj”!!! 

	Zalakaros – Zalamerenye – Orosztony - Zalakaros
	?
ZKHK

	18.
	Június 4.
	Tájékozódási kerékpárverseny,
„Sportolj és Nyerj!!!” 
	Zalakaros és a Parkerdő
	ZKHK


	19.
	Június 7.
	„Sportolj és nyerj”!!! díjátadó (Z)
	Iskola
	Sport-alapítvány
ZKHK

	20.
	Július 
	Balaton – átúszás szervezése (Z)
	Révfülöp - Balatonboglár
	Karos Sprint Úszóklub 
ZKHK

	21.
	Augusztus


	Nemzetközi Lány Kosárlabda Kupa
	tornaterem
	Kanizsa Diákkosárlabda Klub


	22.
	Szeptember 10.
	Országúti Kerékpártúra
„Sportolj és Nyerj”!!! 
	Zalakaros – Kis - Balaton
	ZKHK


	23.
	Szeptember 16-18. 
	IV. Zalakaros – Kis-Balaton Futóverseny 
	Zalakaros
	Futrinkák
ZKHK

	24.
	Szeptember 23-25.
	Tour De Karos 
	Zalakaros és Térsége, Gyógyfürdő tér
	Vuelta,
Fürdő
ZKHK

	25.
	Október 8
	Őszi gyalogtúra és gesztenyesütés, „Sportolj és Nyerj!!! 
	Parkerdő
	ZKHK


	26.
	Október 22. 
	Országfutás VIII.
(Okt. 23. tiszteletére) „Sportolj és Nyerj!!!” 
	Zalakaros
	Futrinkák,
ZKHK

	27.
	Október- December
	Zalakaros és Térsége Teke  Bajnoksága,  Őszi forduló (Z)
	Zalakomár
	ZKHK

	28.
	November12
	Vizi sportok „Sportolj és Nyerj!!!
	Zalakarosi Fürdő
	ZKHK

	29.
	November 26.
	Magyar labdarúgás napja
	Tornaterem
	ZKHK

	30.
	December 6.
	Úszik a Mikulás (Z)
	Zalakarosi Fürdő
	Karos Sprint Úszó Klub 

	31.
	December 
	 Jótékonysági - Mikulás futás 
	Zalakaros
	Futrinkák
ZKHK





